Diari Oficial de la Generalitat Valenciana


Sumari del DOGV 5852, del 18-09-2008 (2008/10429)

RESOLUCIÓ de 4 de setembre de 2008, del rector de la Universitat Politècnica de València, relativa a la creació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/09/04/(1)/dof/vci/html**

### Dades del document

Número de DOGV
:   5852

Data del DOGV
:   18-09-2008

Secció del DOGV
:   I. DISPOSICIONS GENERALS

Número del document
:   2008/10633


Data del document
:   04-09-2008

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * universitat
    * legislació
    * dades personals

RESOLUCIÓ de 4 de setembre de 2008, del rector de la Universitat Politècnica de València, relativa a la creació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2008/10103]  
L'article 20 de la Llei Orgànica 15/1999, de 13 de desembre, de Protecció De Dades De Caràcter Personal, preveu que la creació, modificació o supressió dels fitxers de les administracions públiques només poden fer-se mitjançant disposició general publicada en el Boletín Oficial del Estado o diari oficial corresponent.  
Per complir aquest mandat legal, el Rectorat de la Universitat Politècnica de València resol:  
Primer  
Aprovar la creació dels fitxers que s'indiquen en els annexos I, II, III i IV d'aquesta disposició.  
Segon  
La Universitat Politècnica de València prendrà les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
Tercer  
Els responsables dels fitxers automatitzats indicats en els annexos han d'adoptar les mesures necessàries per a assegurar que les dades de caràcter personal s'utilitzaran exclusivament per a les finalitats que en van justificar la creació.  
Quart  
Els afectats pels fitxers automatitzats indicats en els annexos poden exercir el seu dret d'accés, de rectificació i de cancel·lació de les dades i d'oposició al tractament, davant l'òrgan competent i en la forma reglamentària establida, en els casos previstos en la legislació vigent.  
Cinquè  
En els casos en què es prevegen comunicacions de dades dels responsables dels fitxers automatitzats, la Universitat Politècnica de València ha d'advertir als cessionaris de dades de caràcter personal de la seua obligació d'utilitzar-les exclusivament per a la finalitat de la cessió.  
Sisè  
Aquesta resolució entrarà en vigor l'endemà de la seua publicació en el Diari Oficial de la Comunitat Valenciana.  
València, 4 de setembre de 2008.- El rector: Juan Julià Igual.  
ANNEX I  
Fitxer propietats UPV  
Finalitat i usos previstos: gestió de l'inventari dels terrenys i propietats immobiliaris de la Universitat Politècnica de València.  
Persones o col·lectius dels quals s'obtenen les dades o que resulten obligats a subministrar-los: venedors i cedents de propietats a la Universitat Politècnica de València, persones subjectes a expedients d'expropiació les propietats de les quals hagen revertit a aquesta, i notaris intervinents en la constitució de les escriptures públiques dels negocis anteriorment referits   
Procediment de recollida de les dades: formularis.  
Estructura bàsica del fitxer i descripció de les dades recollides: dades identificatives.  
Cessions de dades previstes: no cap.  
Òrgans de les administracions responsables del fitxer: Secretaria General de la Universitat Politècnica de València.  
Serveis o unitats davant els quals es poden exercir els drets d'accés, rectificació, cancel·lació i oposició: Secretaria General de la Universitat Politècnica de València.  
Mesures de seguretat: nivell bàsic.  
ANNEX II  
Fitxer SICaR  
Finalitat i usos previstos: gestió administrativa i acadèmica dels alumnes de les assignatures del Departament de Conservació i Restauració de Béns Culturals de la Universitat Politècnica de València, en les quals s'utilitze com a mitjà docent el programa informàtic SICaR.  
Persones o col·lectius dels quals s'obtenen les dades o que resulten obligats a subministrar-les: alumnes de 2n i 3r cicle matriculats en assignatures del Departament de Conservació i Restauració de Béns Culturals de l'UPV.  
Procediment de recollida de les dades: formularis, transmissió electrònica de dades i enquestes.  
Estructura bàsica del fitxer i descripció de les dades recollides: dades identificatives i acadèmiques.  
Cessions de dades previstes: no cap.  
Òrgans de les administracions responsables del fitxer: direcció del Departament de Conservació y Restauració de Béns Culturals de l'UPV.  
Serveis o unitats davant els quals es poden exercir els drets d'accés, rectificació, cancel·lació i oposició Departament de Conservació i Restauració de Béns Culturals de l'UPV.  
Mesures de seguretat: nivell bàsic.  
ANNEX III  
Fitxer queixes i suggeriments.  
Finalitat i usos previstos: gestió de las comunicacions de queixes, suggeriments i felicitacions formulades pels usuaris dels serveis administratius i unitats de gestió de l'UPV, així com de la gestió de màsters   
Persones o col·lectius dels quals s'obtenen les dades o que resulten obligats a subministrar-les: usuaris dels serveis administratius i unitats de gestió de l'UPV, així com dels màsters.  
Procediment de recollida de les dades: formularis, transmissió electrònica de dades i enquestes.  
Estructura bàsica del fitxer i descripció de les dades recollides: dades identificatives i professionals.  
Cessions de dades previstes: no cap.  
Òrgans de les administracions responsables del fitxer: vicerector de Coordinació i Planificació Econòmica.  
Serveis o unitats davant els quals es poden exercir els drets d'accés, rectificació, cancel·lació i oposició: Servei d'Avaluació, Planificació i Qualitat.  
Mesures de seguretat: nivell bàsic.  
ANNEX IV  
Fitxer registre de règim disciplinari del personal de l'UPV.  
Finalitat i usos previstos: tramitar els expedients d'informació reservada i expedients disciplinaris del PDI i PAS de la Universitat Politècnica de València   
Persones o col·lectius dels quals s'obtenen les dades o que resulten obligats a subministrar-les: personal docent i investigador i personal d'administració i serveis de la Universitat Politècnica de València   
Procediment de recollida de les dades: enquestes i formularis.  
Estructura bàsica del fitxer i descripció de les dades recollides: dades identificatives i professionals.  
Cessions de dades previstes: no cap.  
Òrgans de les administracions responsables del fitxer: Secretaria General de la Universitat Politècnica de València.  
Serveis o unitats davant els quals es poden exercir els drets d'accés, rectificació, cancel·lació i oposició: Secretaria General de la Universitat Politècnica de València.  
Mesures de seguretat: nivell mitjà.


Còpia Permalink ELI